Návrh komuniké

Vláda Slovenskej republiky na svojom zasadaní dňa  28.  novembra 2001 vzala na vedomie Informáciu o priebehu a výsledkoch pracovných konzultácií štátneho tajomníka MZV SR Jaroslava Chleba a MZV Maďarskej republiky Zsolta Németha v Bratislave dňa 22. novembra 2001 v súvislosti so Zákonom o Maďaroch žijúcich v susedných krajinách. Počas konzultácií sa štátni tajomníci dohodli o ďalšom postupe na troch paralelných úrovniach. Prvú budú predstavovať experti medzinárodného práva, ktorých cieľom bude ujasnenie si vzájomných pozícií v otázke súladu zákona s medzinárodným právom. Ďalšou bude hľadanie riešenia finančnej podpory pre občanov SR maďarskej národnosti, pričom maďarská strana vyjadrila pripravenosť reagovať na slovenské pripomienky a predstavy. V tretej rovine bude vyhodnotená aktuálna zmluvná základňa a prípadne navrhnutá modifikácia dvojstranných zmlúv.